Diari Oficial de la Generalitat Valenciana


Sumari del DOGV 6952, del 28-01-2013 (2013/633)

Notificació d'informació prèvia, en relació amb l'inici del procediment de regularització o d'extinció de la Fundación Internacional Mediterranea de la Comunidad Valenciana (TSS).
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   6952

Data del DOGV
:   28-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/633


Organisme emissor
:   Conselleria de Governació i Justícia

Tipus de document
:   Anunci

Notificació d'informació prèvia, en relació amb l'inici del procediment de regularització o d'extinció de la Fundación Internacional Mediterranea de la Comunidad Valenciana (TSS). [2013/633]  
Per acord de la Secretaria Autonòmica de Justícia, de data 9 de novembre de 2009, es va disposar l'obertura d'un període d'informació prèvia en relació amb els termes que s'exposen a continuació.  
A la vista de les dades que es troben en el Registre de Fundacions de la Comunitat Valenciana, es desprén que la Fundación Internacional Mediterranea de la Comunidad Valenciana no ha presentat comptes anuals ni plans d'actuació des de 2004/2005. Així mateix, no hi ha constància del funcionament de la Fundació, ni del compliment dels seus fins fundacionals, a la qual cosa està obligada per les disposicions legals en la matèria: Llei 8/1998, de 9 de desembre, de la Generalitat, de Fundacions de la Comunitat Valenciana, i la Llei 50/2002, de 26 de desembre, de Fundacions.  
Tampoc consta sol·licitud ni documentació acreditativa que pogueren justificar, si és el cas, les circumstàncies ressenyades anteriorment, per trobar-se la Fundació immersa en algun procediment de modificació estatutària, fusió o d'extinció.  
Les esmentades omissions, que afecten el funcionament del Registre de Fundacions, fan procedent que eixe Patronat inicie els tràmits necessaris per a regularitzar la seua situació o, si a això pertocara, sol·licitar la seua extinció d'acord amb allò que s'ha establit per la normativa; en tot cas el patronat podrà instar la resolució judicial d'extinció corresponent.  
Per no haver-se pogut practicar la notificació personal d'este acte administratiu, és procedent, la publicació en el Diari Oficial de la Comunitat Valenciana, així com en el tauler d'edictes de l'Ajuntament en el seu últim domicili, de conformitat amb l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la indicació que a l'efecte del seu coneixement íntegre i que en quede constància, la persona interessada podrà personar-se en el termini de 10 dies, a comptar des de l'endemà al de la publicació d'este anunci en el Diari Oficial de la Comunitat Valenciana, o de l'exposició en el tauler d'edictes de l'Ajuntament corresponent, en el Servici d'Entitats Jurídiques de la Conselleria de Governació i Justícia, plaça de Sant Nicolau, número 2, de València.   
Així mateix, es concedix un termini de quinze dies, comptats a partir de l'endemà de la present publicació o de la personació, si és el cas, perquè d'acord amb l'article 84 de la Llei de Règim Jurídic de les Administracions Públiques i del Procediment Administratiu Comú, es puga al·legar i presentar els documents o justificacions que s'estime convenient.  
Interessat: Thamer Saeed Salman.  
Últims domicilis coneguts:   
Avinguda Bossuet, núm. 31 - París (França).  
P.O. Box 346 - Agman, Emirats Àrabs Units.  
Acte: informació prèvia en relació amb l'inici del procediment de regularització registral o d'extinció de la Fundació.  
  
València, 28 de desembre de 2012.- El secretari autonòmic de Justícia: Antonio Gastaldi Mateo.